**HRVATSKI CRVENI KRIŽ**

**GRADSKO DRUŠTVO CRVENOG KRIŽA ZAGREB**

**DOKUMENTACIJA ZA NADMETANJE**

JAVNO NADMETANJE

Postupak nabave za osobe koje nisu obveznici Zakona no javnoj nabavi (NOJN)

NAZIV NABAVE: Nabava higijenskih proizvoda

EVIDENCIJSKI BROJ NABAVE: EN/JN - 02/2018

NAZIV PROJEKTA: „Ublažavanje ekstremnog siromaštva u Gradu Zagrebu“

NAZIV POZIVA: „Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći – faza II“

BROJ UGOVORA: 16

**Zagreb, listopad 2018.**

**SADRŽAJ**

1. Opći podaci ..………………………………………………………………………………… str. 3

2. Predmet nabave ..……………………………………………………………………………. str. 4

3. Razlozi isključenja ponuditelja ..…………………………………………………………….. str. 7

4. Odredbe o sposobnosti ponuditelja ..………………………………………………………… str. 8

5. Ponuda ……………………………………………………………………………………… str. 10

6. Ostale odredbe .……………………………………………………………………………… str.12

**Prilozi:**

1. Ponudbeni list

- Dodatak 1. Podaci o članovima zajednice ponuditelja

- Dodatak 2. Podaci o podizvoditeljima

2. Izjava o nepostojanju razloga za isključenje ponuditelja

3. Izjava o broju vozila

4. Izjava o prihvaćanju uvjeta iz Dokumentacije za nadmetanje

5. Troškovnik

# 

# 1. OPĆI PODACI

## 1.1. Podaci o Naručitelju:

Naziv: Hrvatski Crveni križ - Gradsko društvo Crvenog križa Zagreb

Adresa: Ilica 223, 10000 Zagreb

OIB Naručitelja: 07292798848

Broj telefona: 01 3778 236

Broj telefaksa: 01 3770 681

Adresa elektroničke pošte: [info@ckzg.hr](mailto:info@ckzg.hr)

Internetska adresa: www.ckzg.hr

***\*Napomena:*** *Naručitelj nije obveznik Zakona o javnoj nabavi.*

*Naručitelj objavljuje Obavijest o nabavi i Dokumentaciju za nadmetanje s pripadajućim prilozima na internetskoj stranici* [*www.fead.hr*](http://www.fead.hr)*.*

## 1.2. Osoba za kontakt:

Ime i prezime: Ivica Golubić

Broj telefona: 099 2725 227

Adresa elektroničke pošte: ivica.golubic@ckzg.hr

## 1.3. Popis gospodarskih subjekata s kojima je naručitelj u sukobu interesa

Ne postoje gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju).

## 1.4. Evidencijski broj nabave:

## Evidencijski broj nabave: EN/JN - 02/2018

## 1.5. Vrsta postupka nabave

Vrsta postupka je javno nadmetanje s namjerom sklapanja Ugovora o nabavi robe primjenom Postupaka nabave za osobe koje nisu obveznici Zakona o javnoj nabavi (NOJN).

NOJN pravila dostupna su na

## <https://strukturnifondovi.hr/wp-content/uploads/natjecaji/ublazavanje-siromastva pruzanjem-pomoci-najpotrebitijim-osobama-podjelom-hrane-i-ili-osnovne-materijalne-pomoci---faza-ii-2677/06-Prilog_05_Nabava_za_NOJN.pdf>

## 1.6. Vrsta ugovora o nabavi

Ugovor o nabavi robe.

## 

## 1.7. Procijenjena vrijednost nabave

Procijenjena vrijednost nabave je **1.090.896,00 HRK (bez PDV-a).**

## 1.8. Početak postupka nabave

Postupak nabave započinje objavljivanjem Obavijesti o nabavi i Dokumentacije za nadmetanje na internetskoj stranici [www.fead.hr](http://www.fead.hr)

Datum objave Obavijesti o nabavi je 16.10.2018.

## 1.9. Objašnjenja i izmjene dokumentacije za nadmetanje

Za vrijeme roka za dostavu ponuda gospodarski subjekti mogu zahtijevati objašnjenja i informacije u vezi dokumentacijom za nadmetanje, a naručitelj je dužan odgovor staviti na raspolaganje na istim mjestima (medijima) na kojima je objavljena Obavijest o nabavi i Dokumentacija za nadmetanje bez otkrivanja identiteta gospodarskog subjekta.

Pod uvjetom da je zahtjev dostavljen pravodobno (ako je dostavljen naručitelju najkasnije tijekom sedmog dana prije dana u kojem ističe rok za dostavu ponuda) naručitelj je obvezan odgovor staviti na raspolaganje najkasnije tijekom petog dana prije dana u kojem ističe rok za dostavu ponuda.

Ako iz bilo kojeg razloga odgovor nije dostavljen najkasnije tijekom petog dana prije dana isteka roka za dostavu ponuda; naručitelj je dužan produljiti rok za dostavu ponuda. Produljenje roka biti će razmjerno važnosti pojašnjenja te neće biti kraće od pet dana.

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu bilo kao odgovor na zahtjev gospodarskog subjekta za dodatnim informacijama i objašnjenjima, izmijeniti Dokumentaciju za nadmetanje.

Ako Naručitelj za vrijeme roka za dostavu ponuda mijenja Dokumentaciju, osigurat će dostupnost izmjena svim gospodarskim subjektima na istim mjestima (medijima) na kojima je objavljena osnovna Obavijest o nabavi i Dokumentacija za nadmetanje. Produljenje roka biti će razmjerno važnost pojašnjenja.

# 

# 2. PREDMET NABAVE

## 2.1. Opis predmeta nabave

Predmet nabave je nabava paketa higijenskih proizvoda sukladno Troškovniku koji je sastavni dio Dokumentacije za nadmetanje.

## 2.2. Opis i oznaka grupa predmeta nabave

Predmet nabave nije podijeljen na grupe.

## 

## 2.3. Količina predmeta nabave

Okvirna količina predmeta nabave specificirana je u Troškovniku koji je sastavni dio Dokumentacije za nadmetanje.

## 

## 2.4. Tehničke specifikacije

Tehničke specifikacije predmeta nabave definirane su u Troškovniku koji je sastavni dio Dokumentacije za nadmetanje.

## 2.5. Mjesto isporuke robe

* Grad Zagreb
* Grad Sveta Nedelja (mjesto Rakitje)

## 2.6. Rok, količina i način isporuke robe

**Rok isporuke robe trajat će od dana potpisa ugovora do 05.08.2019.**

Isporuka robe – paketi higijene za odrasle,  odvijat će se sukcesivno,  dva puta u mjesecu, na dvije lokacije, što čini ukupno četiri isporuke.  Količina paketa higijene za odrasle, može varirati i tada će se  isporučivati prema dinamici i potrebama Naručitelja, a u skladu s Troškovnikom.

Isporuka robe – paketi higijene za djecu,  odvijat će se sukcesivno,  jedan put u mjesecu, na dvije lokacije, što čini ukupno dvije isporuke.  Količina paketa higijene za djecu, može varirati i tada će se isporučivati prema dinamici i potrebama Naručitelja, a u skladu s Troškovnikom.

**Isporuka robe obavljat će se u paketima (kutijama), a u skladu s Troškovnikom.**

**Na paketima je potrebno naznačiti:**

* **popis proizvoda koji se nalazi u paketu sa oznakom namjene za odrasle osobe ili djecu.**

**Trošak ambalaže paketa, tiskanja popisa proizvoda na paketu kao i sav manipulativni trošak slaganja, transporta isporuke snosi odabrani Ponuditelj i treba biti uključen u cijenu paketa.**

Uredna isporuka, odnosno izvršenje predmeta nabave potvrđuje se dostavnicom (otpremnicom) ili drugim odgovarajućim vjerodostojnim dokumentom ovjerenim od strane naručitelja i odabranog ponuditelja. Odabrani ponuditelj (isporučitelj) se obvezuje dostavljati robu u ambalaži koja jamči trajnost i očuvanje kvalitete prilikom skladištenja i transporta, dostavljenu u paketima i dopremljenu odgovarajućim vozilom.

Svi higijenski proizvodi u trenutku isporuke moraju imati rok trajanja minimalno 6 mjeseci. Ukoliko se rokovi upotrebljivosti prilikom isporuke ne poštuju, Naručitelj ima pravo ne preuzeti proizvod kojemu rok upotrebljivosti prilikom isporuke nije u skladu sa ugovorenim uvjetima, pri čemu se takvo odbijanje primitka tretira kao ne isporuka. Kvaliteta isporučene robe mora biti sukladna važećim zakonima, pravilnicima i drugim propisima o kvaliteti robe u prometu te ispravno

deklarirana. Ukoliko postoje posebni uvjeti skladištenja Odabrani ponuditelj ih je obvezan priopćiti Naručitelju kroz podatke o proizvodu.

U slučaju utvrđivanja nedostataka na deklaraciji proizvoda, Odabrani ponuditelj se obvezuje bez odlaganja, a najkasnije u roku 1 radnog dana izvršiti zamjenu neispravno deklariranih proizvoda ispravno deklariranima. U slučaju da zamjenu ne može izvršiti u navedenom roku, Odabrani ponuditelj se obvezuje tu robu uzeti u povrat i ispostaviti odobrenje za preuzetu količinu u roku 1 radnog dana. Za nepravilnosti pri deklariranju proizvoda, koja utvrdi inspekcija u poslovnim jedinicama Naručitelja, novčana kazna koja je izrečena Naručitelju i odgovornoj osobi ide na teret Odabranog ponuditelja.

Naručitelj mora o skrivenim nedostacima isporučenih proizvoda obavijestiti Isporučitelja u roku 2 dana od otkrivanja istih, uz zapisnik s opisom otkrivenih nedostataka. Isporučitelj se obvezuje, po zaprimljenoj obavijesti o skrivenim nedostacima proizvoda, iste proizvode zamijeniti i isporučiti u roku 1 dana.

Isporučitelj je obvezan uz predanu robu ispostaviti otpremnicu koja je u skladu s predanom robom i omogućuje Naručitelju vlasničko pravo raspolaganja robom. Jedino otpremnica ovjerena žigom i potpisom od strane odgovorne osobe Naručitelja jamči plaćanje robe.

Prigodom isporuke robe Naručitelj i Isporučitelj će kontrolirati količinu i kakvoću iste. Ako se prigodom kontrole količine i kakvoće robe utvrde nedostatci, ugovorne se strane obvezuju da će se na očevid pozvati stručna osoba koja će sačiniti poseban zapisnik o utvrđenim nedostatcima te će se u tom slučaju takva roba odmah vratiti, a Isporučitelj je dužan odmah isporučiti robu dogovorene kvalitete. Ukoliko Isporučitelj to ne učini Naručitelj ga može teretiti za nastalu štetu.

Ako se nedostaci u količini i kakvoći isporučene robe utvrde više od tri puta, Naručitelj ima pravo raskinuti ugovor i naplatiti razliku do cijene drugog Isporučitelja i sve troškove vezane uz takvu nabavu.

# 

# 3. RAZLOZI ISKLJUČENJA PONUDITELJA

**Gospodarski subjekt isključuje se iz postupka nabave:**

* Ako nije registriran za djelatnost koja je predmet nabave;
* Ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* Ako gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe);
* Ako je lažno predstavio ili pružio neistinite podatke u vezi s uvjetima koji su navedeni kao razlozi za isključenje;
* Ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima i ili zakonima.

Za potrebe utvrđivanja okolnosti iz prethodnog stavka gospodarski subjekt u ponudi dostavlja Izjavu o nepostojanju razloga isključenja ponuditelja. Izjavu daje osoba po zakonu ovlaštena za zastupanje gospodarskog subjekta koja mora biti ovjerena pečatom gospodarskog subjekta. Izjava ne smije biti starija od tri mjeseca računajući od dana početka postupka javne nabave.

Ogledni primjerak Izjave o nepostojanju razloga isključenja ponuditelja nalazi se u prilogu ove Dokumentacije za nadmetanje – Prilog broj 2.

Naručitelj može u bilo kojem trenutku tijekom postupka nabave, zahtijevati od bilo kojeg ponuditelja, a posebice odabranog ponuditelja da prije sklapanja ugovora dostavi jedan ili više dokumenata (potvrda, izvoda i sl.) koji potvrđuju da se ponuditelj ne nalazi u situacijama navedenim u točki 3. ove Dokumentacije.

U slučaju zajednice ponuditelja, postojanje razloga isključenja definiranih točkom 3. ove dokumentacije utvrđuje se za sve članove pojedinačno. Stoga ponudi zajednice ponuditelja moraju biti priloženi traženi dokumenti na temelju kojih se utvrđuje postoje li razlozi za isključenje za sve članove zajednice ponuditelja.

U slučaju podizvoditelja postojanje razloga isključenja definirano je tokom 3. ove Dokumentacije stoga podizvoditelj prilaže ponudi tražene dokumente definirane tom točkom. Naručitelj u postupku pregleda ocjene ponuda mora zahtijevati da gospodarski subjekt zamijeni podizvoditelja kod kojeg postoji neki od razloga za isključenje iz točke 3. Dokumentacije

# 

# 4. ODREDBE O SPOSOBNOSTI PONUDITELJA

## 4.1. Pravna i poslovna sposobnost

Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave.

Dokument kojim se dokazuje navedeno: Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Dokaz ne smije biti stariji od 3 mjeseca računajući od dana objave postupka nabave.

## 

## 4.2. Financijska sposobnost

Dokaz o solventnosti ponuditelja - dokazom o solventnosti ponuditelj dokazuje da nije bio neprekidno u blokadi dulje od 30 dana ili ukupno više od 45 dana u posljednjih 6 mjeseci i da ponuditelj nema evidentirane naloge za plaćanje za čije izvršenje nema pokriće na računu.

Dokument kojim se dokazuje navedeno: dokument izdan od bankarskih ili drugih financijskih institucija, BON-2/SOL-2, pribavljen bilo kojeg datuma nakon početka postupka javne nabave, od kojeg datuma će se računati i ispunjavanje postavljenog uvjeta.

## 4.3. Tehnička i stručna sposobnost

Ponuditelj mora dokazati da raspolaže vozilima koje će ponuditelj imati na raspolaganju u svrhu izvršenja predmeta nabave. Ukupnim brojem vozila ponuditelj dokazuje da je sposoban isporučivati robu sukladno točki 2.6. ove Dokumentacije.

Dokumenti kojima se dokazuje navedeno: Za potrebe utvrđivanja okolnosti iz prethodne točke gospodarski subjekt u ponudi dostavlja Izjavu o broju vozila. Izjavu iz koje je razvidan ukupan

broj vozila potpisuje osoba po zakonu ovlaštena za zastupanje gospodarskog subjekta te mora biti ovjerena pečatom gospodarskog subjekta. Izjava ne smije biti starija od tri mjeseca računajući od dana početka postupka javne nabave.

Ogledni primjerak Izjave o broju vozila nalazi se u prilogu ove Dokumentacije za nadmetanje – Prilog broj 3.

**4.4. Uvjeti sposobnosti u slučaju zajednice ponuditelja**

U slučaju zajednice ponuditelja svi članovi zajednice obvezni su pojedinačno dokazati svoju pravnu sposobnost iz točke 4.1. i dok su svi zajedno dužni dokazati sposobnost iz točke 4.2. i 4.3.

**4.5. Oslanjanje na sposobnost drugih subjekata**

Gospodarski subjekt može se u postupku javnog nadmetanja radi dokazivanja ispunjavanja kriterija za odabir gospodarskog subjekta, koji se odnosi na tehničku i stručnu sposobnost, osloniti na sposobnost drugih subjekata, bez obzira na prirodu njihova međusobna odnosa.

**4.6. Pravila dostavljanja dokumenata**

Sve dokumente koje naručitelj zahtijeva sukladno točkama 3. i 4. ove Dokumentacije za nadmetanje ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Nakon rangiranja ponuda prema kriteriju za odabir ponude, a prije donošenja odluke o odabiru, naručitelj može od najpovoljnijeg ponuditelja s kojim namjerava sklopiti ugovor o nabavi zatražiti

dostavu izvornika ili ovjerenih preslika jednog ili više dokumenata koji su bili traženi, a koje izdaju nadležna tijela. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

# 

# 5. PONUDA

## 5.1. Sadržaj ponude

Ponuda sadrži:

1. sadržaj ponude

2. popunjeni ponudbeni list,

3. popunjeni ponudbeni list za ponuditelje koji su u zajednici (prilažu samo ponuditelji koji

su u zajednici ponuditelja),

4. popunjeni podaci o podizvoditeljima i podaci o dijelu ugovora o nabavi koji se daju u

podugovor (prilažu samo ponuditelji koji imaju podizvoditelja/e),

5. dokumente kojima ponuditelj dokazuje da ne postoje razlozi isključenja,

6. tražene dokaze sposobnosti,

7. jamstvo za ozbiljnost ponude,

8. popunjen i potpisan troškovnik,

9. izjavu o prihvaćanju uvjeta iz dokumentacije za nadmetanje.

## 5.2. Način izrade ponude

* + - Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.
    - Ponuda se uvezuje na način da se onemogući naknadno vađenje ili umetanje listova (npr. jamstvenikom – vrpcom čija su oba kraja na posljednjoj strani pričvršćena naljepnicom ili utisnutim žigom).
    - Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci,
    - Katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude.
    - Ako je ponuda izrađena od više dijelova ponuditelj mora u sadržaju ponude navesti odkoliko se dijelova ponuda sastoji.
    - Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati.
    - Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

## 

## 5.3. Način određivanja cijene ponude

* Cijena ponude je nepromjenjiva za vrijeme trajanja ugovora.
* Cijene u ponudi moraju biti iskazane u kunama (HRK).
* Cijena se iskazuje brojkama.
* U cijenu su uračunati svi troškovi i popusti.
* Potrebno je navesti jedinične cijene za svaku pojedinu stavku ponudbenog troškovnika.
* Cijenu ponude iskazati na ponudbenom listu i to: bez PDV-a, iznos PDV-a i ukupna cijena s PDV-om.

Ako ponuditelj nije u sustavu PDV-a tada na Ponudbenom listu na mjestu predviđenom za upis cijene ponude s PDV-om, upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno.

## 5.4. Kriterij za odabir ponude

Kriterij za odabir ponude je najniža cijena.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu koja je pristigla ranije.

## 

## 5.5. Jezik i pismo ponude

Ponuda se zajedno sa pripadajućom dokumentacijom izrađuje na hrvatskom jeziku i latiničnom pismu.

Ukoliko je bilo koji dokument ponuditelja izdan na stranom jeziku ponuditelj ga mora dostaviti zajedno s ovjerenim prijevodom na hrvatski jezik od strane ovlaštenog sudskog tumača. U slučaju ne ispunjenja navedenog uvjeta, Naručitelj zadržava pravo isključenja Ponuditelja iz postupka.

## 5.6. Rok valjanosti ponude

Rok valjanosti ponude je najmanje 90 (devedeset) dana od isteka roka za dostavu ponuda.

## 

# 6. OSTALE ODREDBE

## 6.1. Odredbe o zajednici ponuditelja

* Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.
* Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s naručiteljem.
* Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje da li član zadovoljava pravila o sudjelovanju, postoje li razlozi za isključenje te dokaz o upisu u sudski, obrtni, strukovni ili drugi odgovarajući registar, a svi zajedno dužni su dokazati zajedničku sposobnost ostalim navedenim dokazima sposobnosti.
* U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.
* Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.
* Odgovornost ponuditelja iz zajedničke ponude je solidarna.

## 6.2. Odredbe o podizvoditeljima

* Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, tada u ponudi mora navesti sljedeće podatke:

1. naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja,
2. predmet, količinu, vrijednost podugovora i postotni dio ugovora o nabavi koji se daje u podugovor.

* Ako se dio ugovora o nabavi daje u podugovor, tada za radove, robu ili usluge koje će izvesti, isporučiti ili pružiti podizvoditelj naručitelj neposredno plaća podizvoditelju.
* Kada se dio ugovora o nabavi daje u podugovor, obvezni sastojci ugovora o nabavi su i:

1. naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja,
2. predmet, količina, vrijednost podugovora i postotni dio ugovora o nabavi koji se daje u podugovor.

* Ponuditelj mora svom računu odnosno situaciji obvezno priložiti račune odnosno situacije svojih podizvoditelja koje je prethodno potvrdio.
* Odabrani ponuditelj može tijekom izvršenja ugovora o nabavi od naručitelja zahtijevati:

1. promjenu podizvoditelja za onaj dio ugovora o nabavi koji je prethodno dao u podugovor,
2. preuzimanje izvršenja dijela ugovora o nabavi koji je prethodno dao u podugovor,
3. uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podugovor ili ne.

* Naručitelj će prije odobravanja zahtjeva iz prethodnog stavka, od odabranog ponuditelja zatražiti važeće dokumente kojima se dokazuje da novi podizvoditelj ispunjava:

1. uvjete iz točke 3. Dokumentacije

2. uvjete iz točke 4. Dokumentacije ako se odabrani ponuditelj u postupku javne nabave

za potrebe dokazivanja tehničke i stručne sposobnosti oslonio na sposobnost

podizvoditelja kojeg mijenja.

* + - * + Odabrani ponuditelj mora naručitelju dostaviti podatke za novoga podizvoditelja.
        + Naručitelj će jednostrano raskinuti ugovor:

Ukoliko se u toku izvršenja ugovora utvrdi da izvoditelj koristi podizvoditelja, a u ponudi je naveo da nema istog ili je uveo jednog ili više ponuditelja, a da za to nije zatražen pristanak naručitelja

Ukoliko se tijekom trajanja utvrdi promjena podizvoditelja, a da za to nije zatražen pristanak naručitelja.

* Sudjelovanje podizvoditelja ne utječe na odgovornost ponuditelja za izvršenje ugovora o nabavi.

## 6.3. Jamstva

### 6.3.1. Jamstvo za ozbiljnost ponude

Ponuditelj je dužan dostaviti jamstvo za ozbiljnost ponude na iznos od 3% procijenjene vrijednosti nabave bez PDV-a (3% = 32.726,88 kn) s rokom važenja sukladno roku valjanosti ponude u obliku bankarske garancije plative „na prvi poziv“ i „bez prigovora“ ili bianco zadužnice.

U bankarskoj garanciji mora biti navedeno slijedeće:

* da je korisnik garancije Hrvatski Crveni križ – Gradsko društvo Crvenog križa Zagreb
* da se garant obvezuje bezuvjetno, neopozivo i na prvi pismeni poziv korisnika garancije, bez prigovora isplatiti iznos u slučaju:
* odustajanja gospodarskog subjekta od svoje ponude u roku njezine valjanosti;
* nedostavljanja ažuriranih popratnih dokumenata sukladno članku 263. ZJN
* neprihvaćanja ispravka računske greške
* odbijanja potpisivanja Ugovora o javnoj nabavi odnosno
* nedostavljanja jamstva za uredno ispunjenje ugovora.

Umjesto bankarske garancije, gospodarski subjekt može dati novčani polog u iznosu 3% procijenjene vrijednosti nabave na račun Naručitelja u Zagrebačka banka d.d. IBAN HR 8223600001101345818. U slučaju zajednice gospodarski subjekta svaki član zajednice daje novčani polog za postotni dio svog dijela ponude, a koji kumulativno moraju iznositi 3% procijenjene vrijednosti nabave.

U slučaju javljanja zajednice ponuditelja jamstvo uz ponudu ili novčani polog prilaže nositelj ponude ili svi članovi zajednice solidarno ili jedan član zajednice ponuditelja na ukupan iznos, Jamstvo za ozbiljnost ponude vraća se ponuditelju sukladno članku 217. ZJN.

### 6.3.2. Jamstvo za uredno ispunjenje ugovora

Odabrani ponuditelj s kojim će biti sklopljen Ugovor dužan je dostaviti jamstvo za uredno ispunjenje ugovora za slučaj povrede ugovornih obveza u iznosu 10% od vrijednosti ugovora bez PDV-a. Navedeno jamstvo odabrani ponuditelj dužan je dostaviti u roku od 15 (petnaest) dana od dana potpisa ugovora s rokom važenja 30 (trideset) dana nakon ispunjenja svih ugovornih obveza. Jamstvo za uredno ispunjenje ugovora o nabavi podnosi se u obliku bankarske garancije plative „na prvi poziv“ i „bez prigovora“ ili bjanko zadužnice. Gospodarski subjekt može dati novčani polog u iznosu 10% vrijednosti ugovora bez poreza na dodanu vrijednost.

U slučaju zajednice ponuditelja gospodarskih subjekata svaki član zajednice daje novčani polog za postotni dio svog dijela ugovora, a koji kumulativno moraju iznositi 10% vrijednosti ugovora bez poreza na dodanu vrijednost.

## 6.4. Datum i vrijeme za dostavu ponuda

* **Ponuda bez obzira na način dostave mora biti dostavljena i zaprimljena najkasnije do 07.11.2018. godine do 10:00 sati.**
* Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.
* Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude naručitelj mu je obvezan o tome izdati potvrdu.
* Ponude u papirnatom obliku koje nisu zaprimljene u propisanom roku za dostavu ponude neće se otvarati i vraćaju se ponuditelju neotvorene.

## 6.5. Način dostave ponude

* Ponude se predaju neposredno na urudžbeni zapisnik naručitelja ili putem pošte preporučenom pošiljkom na adresu naručitelja, u zatvorenoj omotnici na kojoj je naziv i adresa naručitelja i naziv i adresa ponuditelja.
* Ponuditelj podnosi svoju ponudu o vlastitom trošku bez prava potraživanja nadoknade od naručitelja po bilo kojoj osnovi.
* Ponuditelj snosi rizik gubitka ili nepravovremenog dostavljanja ponude.
* Na omotnici treba navesti adresu:

**Hrvatski Crveni križ - Gradsko društvo Crvenog križa Zagreb**

**Ilica 223, 10000 Zagreb**

**„Nabava higijenskih proizvoda“**

**EN/JN- 02/2018**

**NE OTVARAJ – PONUDA ZA NADMETANJE**

* U roku za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena ili dopuna dostavlja se na isti način kao i ponuda.
* Na omotnici treba navesti potpuni naziv i adresu ponuditelja radi evidencije prispjelih ponuda ili u slučaju da je ponuda zakašnjela kako bi se mogla neotvorena vratiti ponuditelju.
* Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori.

## 6.6. Rok za donošenje odluke o odabiru

Rok za donošenje odluke o odabiru je 90 dana od dana isteka roka za dostavu ponude.

6.7. Rok, način i uvjeti plaćanja

* Rok plaćanja: 30 dana od ispostave računa.
* Ako se dio ugovora o nabavi daje u podugovor, tada za robu ili usluge koje će

isporučiti ili pružiti podizvoditelj, naručitelj neposredno plaća podizvoditelju.

* Ponuditelj mora svom računu odnosno situaciji obvezno priložiti račune odnosno situacije

svojih podizvoditelja koje je prethodno potvrdio.

* Naručitelj neposredno plaća svakom članu zajednice ponuditelja za onaj dio ugovora o nabavi

koji je on izvršio, ako zajednica ponuditelja ne odredi drugačije.

## 6.8. Neuobičajeno niska cijena

Ako je u ponudi iskazana neuobičajeno niska cijena ponude ili neuobičajeno niska pojedinačna cijena što dovodi u sumnju mogućnost isporuke robe koja je predmet nabave, naručitelj može odbiti takvu ponudu. Prije odbijanja ponude naručitelj će pisanim putem od ponuditelja zatražiti objašnjenja s podacima o sastavnim elementima ponude koje smatra bitnima za izvršenje ugovora. Naručitelj će provjeriti podatke o sastavnim elementima ponude iz objašnjenja ponuditelja, uzimajući u obzir dostavljene dokaze.

## 6.9. Predstavke

* Svaki ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ove Dokumentacije za nadmetanje zbog kojeg je:
* neopravdano isključen iz postupka nabave,
* njegova ponuda neopravdano odbijena, ili
* evaluacija ponude protivna uvjetima i kriterijima dokumentacije za nadmetanje i odredbama Priloga 5 – Nabava za NOJN
* Predstavka se podnosi u pisanom obliku u roku 8 dana od dana primitka odluke o odabiru ili odluke o poništenju, a presliku predstavke mora dostaviti i NOJN-u
* Podnositelj mora u predstavci obrazložiti svoje navode.
* Podnošenje predstavke ne zaustavlja sklapanje ugovora o nabavi.
* Posredničko tijelo za podnošenje predstavki je:

Ministarstvo za demografiju, obitelj, mlade i socijalnu politiku

Služba za fondove Europske unije

Trg Nevenke Topalušić 1, 10000 Zagreb

tel. +385 1 55 57 111

faks: +385 1 55 57 222

e-mail: [FEAD@mdomsp.hr](mailto:fead@mdomsp.hr)

web: www.mdomsp.gov.hr

**GRADSKO DRUŠTVO**

**CRVENOG KRIŽA ZAGREB**

## 

## Prilog 1: Ponudbeni list

**Naručitelj:** Hrvatski Crveni križ - Gradsko društvo Crvenog križa Zagreb, Ilica 223, Zagreb

**Predmet nabave:** Nabava higijenskih proizvoda

**Evidencijski broj nabave:** EN/JN - 02/2018

**POUNDBENI LIST**

Broj ponude: \_\_\_\_\_\_\_\_\_\_\_\_\_\_\_ Datum ponude: \_\_\_\_\_\_\_\_\_\_\_\_\_\_\_

**Podaci o ponuditelju:**

|  |  |  |  |  |  |  |
| --- | --- | --- | --- | --- | --- | --- |
| Zajednica ponuditelja (zaokružiti) | | | | DA[[1]](#footnote-1) NE | | |
| Naziv i sjedište ponuditelja /  člana zajednice ponuditelja ovlaštenog za komunikaciju s naručiteljem | | | |  | | |
| OIB[[2]](#footnote-2) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Sudjelovanje podizvoditelja (zaokružiti) | | | | DA[[3]](#footnote-3) NE | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |

**Cijena ponude:**

|  |  |
| --- | --- |
| Cijena ponude bez PDV-a |  |
| Iznos poreza na dodanu vrijednost[[4]](#footnote-4) |  |
| Cijena ponude s PDV-om |  |

**Rok valjanosti ponude:** **90 (devedeset) dana od isteka roka za dostavu ponuda.**

**Broj dijelova ponude:** \_\_\_\_

ZA PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

### 

### Dodatak I Ponudbenom listu[[5]](#footnote-5): Podaci o članovima zajednice ponuditelja

**PODACI O ČLANOVIMA ZAJEDNICE PONUDITELJA**

(priložiti samo u slučaju zajedničke ponude)

1)

|  |  |  |  |  |  |  |
| --- | --- | --- | --- | --- | --- | --- |
| Naziv i sjedište člana zajednice ponuditelja | | | |  | | |
| OIB[[6]](#footnote-6) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |
| Roba koju će isporučiti član zajednice ponuditelja: | | | | | | |
|  | | | | | | |
| Broj stavke iz troškovnika s nazivom robe i količinom: | | | | | | |
| -  -  - | | | | | | |
| Vrijednost navedene robe s PDV-om i postotni dio od ukupne robe: | | | | | | |
| -  - | | | | | | |

### 

### Dodatak II Ponudbenom listu[[7]](#footnote-7): Podaci o podizvoditeljima

**PODACI O PODIZVODITELJIMA**

(priložiti samo u slučaju ako se dio ugovora o nabavi ustupa podizvoditeljima)

1)

|  |  |  |  |  |  |  |
| --- | --- | --- | --- | --- | --- | --- |
| Naziv/tvrtka i sjedište podizvoditelja | | | |  | | |
| Skraćena tvrtka | | | |  |  | |
| OIB[[8]](#footnote-8) |  | | | Broj računa |  | |
| Gospodarski subjekt je u sustavu PDV-a (zaokružiti) | | | | DA NE | | |
| Adresa za dostavu pošte | | |  | | | |
| Adresa e-pošte | | |  | | | |
| Kontakt osoba ponuditelja | | | |  | | |
| Broj telefona | |  | | Broj faksa | |  |
| Roba koju će isporučiti podizvoditelj: | | | | | | |
|  | | | | | | |
| Broj stavke iz troškovnika s nazivom robe i količinom: | | | | | | |
| -  -  - | | | | | | |
| Vrijednost navedene robe s PDV-om i postotni dio od ukupne robe: | | | | | | |
| -  - | | | | | | |

## 

## Prilog 2: Izjava o nepostojanju razloga za isključenje ponuditelja

**Naručitelj:** Hrvatski Crveni križ - Gradsko društvo Crvenog križa Zagreb

**Predmet nabave:** Nabava higijenskih proizvoda

**Evidencijski broj nabave:** EN/JN - 02/2018

IZJAVA O NEPOSTOJANJU RAZLOGA ZA ISKLJUČENJE PONUDITELJA

Kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja), OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_, broj osobne iskaznice izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao ovlaštena osoba za zastupanje gospodarskog subjekta\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, adresa i OIB gospodarskog subjekta),

pod materijalnom i kaznenom odgovornošću izjavljujem:

* da je gospodarski subjekt registriran za djelatnost koja je predmet nabave;
* da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za bilo koje od sljedećih kaznenih djela: kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
* da je gospodarski subjekt ispunio obvezu plaćanja dospjelih poreznih obveza i obveza za mirovinsko i zdravstveno osiguranje;
* da gospodarski subjekt nije u stečaju, insolventan ili u postupku likvidacije, da njegovom imovinom ne upravlja stečajni upravitelj ili sud, da nije u nagodbi s vjerovnicima, da nije obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima i ili zakonima.
* da su gore navedeni podaci u vezi s uvjetima koji su navedeni kao razlozi za isključenje u

točki 3. Dokumentacije za nadmetanje istiniti i točni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (ime i prezime ovlaštene osobe Ponuditelja)

**M.P.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vlastoručni potpis ovlaštene osobe Ponuditel

## 

## Prilog 3: Izjava o broju vozila

**Naručitelj:** Hrvatski Crveni križ - Gradsko društvo Crvenog križa Zagreb

**Predmet nabave:** Nabava higijenskih proizvoda

**Evidencijski broj nabave:** EN/JN - 02/2018

**IZJAVA O BROJU VOZILA**

kojom ponuditelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ponuditelja, adresa, OIB)

izjavljuje da raspolaže sa \_\_\_\_\_\_\_\_ (upisati ukupan broj vozila) kojim jamči da će moći izvršavati isporuku predmeta nabave sukladno točki 2.6. Dokumentacije za nadmetanje.

Gore navedeno potvrđujemo svojim potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (ime i prezime ovlaštene osobe Ponuditelja)

**M.P.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vlastoručni potpis ovlaštene osobe Ponuditelja)

## 

## Prilog 4: Izjava o prihvaćanju uvjeta iz dokumentacije za nadmetanje

**Naručitelj:** Hrvatski Crveni križ - Gradsko društvo Crvenog križa Zagreb

**Predmet nabave:** Nabava higijenskih proizvoda

**Evidencijski broj nabave:** EN/JN - 02/2018

**IZJAVA O PRIHVAĆANJU UVJETA IZ DOKUMENTACIJE ZA NADMETANJE**

kojom ponuditelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv ponuditelja, adresa, OIB)

izjavljuje da su mu poznate odredbe iz dokumentacije za nadmetanje, da ih prihvaća i da će izvršiti predmet nabave ***Nabava higijenskih proizvoda,*** u skladu s tim odredbama i za cijene koje su navedene u dostavljenoj ponudi.

Gore navedeno potvrđujemo svojim potpisom.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (ime i prezime ovlaštene osobe Ponuditelja)

**M.P**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vlastoručni potpis ovlaštene osobe Ponuditelja)

1. U slučaju zajednice ponuditelja popuniti Dodatak I ponudbenom listu. [↑](#footnote-ref-1)
2. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-2)
3. U slučaju sudjelovanja podizvoditelja popuniti Dodatak II ponudbenom listu. [↑](#footnote-ref-3)
4. Ako ponuditelj nije u sustavu PDV-a ili je predmet nabave oslobođen PDV-a, rubriku ostaviti praznom. [↑](#footnote-ref-4)
5. Ponudi se može priložiti više obrazaca, ovisno o broju članova zajednice ponuditelja. [↑](#footnote-ref-5)
6. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-6)
7. Ponudi se može priložiti više obrazaca, ovisno o broju podizvoditelja. [↑](#footnote-ref-7)
8. Ili nacionalni identifikacijski broj prema zemlji sjedišta gospodarskog subjekta, ako je primjenjivo. [↑](#footnote-ref-8)